Document ID: 32019R2018

Reference:
5.12.2019
ET
Euroopa Liidu Teataja
L 315/155
KOMISJONI DELEGEERITUD MÄÄRUS (EL) 2019/2018,
11. märts 2019,
millega täiendatakse Euroopa Parlamendi ja nõukogu määrust (EL) 2017/1369 seoses otsese müügifunktsiooniga jahutus-külmutusseadmete energiamärgistusega
(EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 4. juuli 2017. aasta määrust (EL) 2017/1369, millega kehtestatakse energiamärgistuse raamistik ning tunnistatakse kehtetuks direktiiv 2010/30/EL, (1) eelkõige selle artikleid 11 ja 16,
ning arvestades järgmist:
(1)
Määrusega (EL) 2017/1369 on komisjon volitatud võtma vastu delegeeritud õigusakte märkimisväärse energiasäästupotentsiaali ja asjakohasel juhul muude ressursside säästu potentsiaaliga tooterühmade märgistamise või märgise skaala muutmise kohta.
(2)
Komisjoni teatises COM(2016) 773 (2) (ökodisaini tööplaan), mille on koostanud komisjon Euroopa Parlamendi ja nõukogu direktiivi 2009/125/EÜ (3) artikli 16 lõike 1 kohaselt, on aastateks 2016–2019 kehtestatud tähtsaimad töösuunad ökodisaini ja energiamärgistuse valdkonnas. Otsese müügifunktsiooniga jahutus-külmutusseadmed kuuluvad nende energiamõjuga toodete rühmade hulka, mida tuleb käsitada esmatähtsatena ettevalmistavate uuringute tegemisel ja võimaliku meetme vastuvõtmisel.
(3)
Ökodisaini tööplaanis esitatud meetmetega on 2030. aastaks hinnanguliselt võimalik saavutada aastane lõppenergia sääst, mis on suurem kui 260 TWh ja millele vastab kasvuhoonegaaside heite vähenemine ligikaudu 100 miljonit tonni aastas 2030. aastaks. Otsese müügifunktsiooniga jahutus-külmutusseadmed moodustavad ühe ökodisaini tööplaanis loetletud tooterühma, mis annab 2030. aastal hinnanguliselt 48 TWh lõppenergia säästu aastas.
(4)
Komisjon on teinud kaks ettevalmistavat uuringut liidus tavapäraselt kasutatavate otsese müügifunktsiooniga jahutus-külmutusseadmete tehniliste, keskkonnaalaste ja majanduslike omaduste kohta. Uuringud tehti tihedas koostöös liidu ja kolmandate riikide sidusrühmade ning huvitatud isikutega. Kõnealuste uuringute tulemused avalikustati ja esitati nõuandefoorumil, mis on asutatud määruse (EL) 2017/1369 artikli 14 alusel.
(5)
Ettevalmistavate uuringute tulemusena jõuti järeldusele, et on vaja kehtestada otsese müügifunktsiooniga jahutus-külmutusseadmete energiamärgistuse nõuded.
(6)
Ettevalmistavate uuringute käigus tehti kindlaks, et energia tarbimine kasutusetapis on otsese müügifunktsiooniga jahutus-külmutusseadmete olulisim keskkonnamõju.
(7)
Ettevalmistavad uuringud on näidanud, et käesoleva määrusega hõlmatud toodete energiatarbimist saab tunduvalt vähendada otsese müügifunktsiooniga jahutus-külmutusseadmetele keskenduvate energiamärgistuse meetmetega.
(8)
Käesolevat määrust tuleks kohaldada järgmiste otsese müügifunktsiooniga jahutus-külmutusseadmete suhtes: poes kasutatavad jahutus-külmutuskapid (sügavkülmikud või külmikud), joogijahutid, väikesed jäätisekülmikud, jäätise annustamise külmletid ja külmmüügiautomaadid.
(9)
Müügifunktsioonidega minibaare ja veinikülmikuid ei tohiks käsitada otseste müügifunktsioonidega jahutus-külmutusseadmetena ja need tuleks seetõttu käesoleva määruse kohaldamisalast välja jätta; need seadmed kuuluvad komisjoni delegeeritud määruse (EL) 2019/2016 (4) kohaldamisalasse.
(10)
Loomuliku konvektsiooniga püstkülmikud on tööstuslikud jahutus-külmutusseadmed, mille määratlus on sätestatud komisjoni määruses (EL) 2015/1095, (5) ning seetõttu tuleks need käesolevast määrusest välja jätta.
(11)
Messidel esitletavatel otsese müügifunktsiooniga jahutus-külmutusseadmetel peaks olema energiamärgis, kui mudeli esimene seade on juba turule lastud või lastakse messil turule.
(12)
Toodete asjakohaste näitajate mõõtmisel tuleks kasutada usaldusväärseid, täpseid ja korratavaid meetodeid. Neis meetodeis tuleks arvesse võtta üldtunnustatult parimaid mõõtmismeetodeid, sealhulgas, kui need on olemas, ka harmoneeritud standardeid, mille on vastu võtnud Euroopa standardiorganisatsioonid, mis on loetletud Euroopa Parlamendi ja nõukogu määruse (EL) nr 1025/2012 (6) I lisas.
(13)
Käesoleva määruse terminoloogia ja katsemeetodid on kooskõlas EN 16901, EN 16902, EN 50597 ja EN ISO 23953-2 terminoloogia ja katsemeetoditega.
(14)
Arvestades, et energiamõjuga tooteid müüakse üha rohkem pigem veebimajutusplatvormidel kui otse tarnijate veebisaitidel, tuleks täpsustada, et internetimüügiplatvormid peaksid olema kohustatud kuvama hinna lähedal tarnija esitatud märgise. Nad peaksid edasimüüjat sellest kohustusest teavitama, kuid ei peaks vastutama neile esitatud märgise ja toote teabelehe täpsuse ega sisu eest. Vastavalt Euroopa Parlamendi ja nõukogu direktiivi 2000/31/EÜ (7) (elektroonilise kaubanduse kohta) artikli 14 lõike 1 punktile b peaksid aga sellised veebimajutusplatvormid kõrvaldama kiiresti asjaomast toodet käsitleva teabe või tõkestama juurdepääsu sellele, kui nad on nõuetele mittevastavusest (nt märgis või toote teabeleht puudub või on puudulik või ebaõige) teadlikud, näiteks kui turujärelevalveasutus on neid sellest teavitanud. Tarnijatele, kes müüvad tooteid otse lõppkasutajatele oma veebisaidi kaudu, kehtivad kaugmüüki käsitlevad edasimüüjate kohustused, millele on osutatud määruse (EL) 2017/1369 artiklis 5.
(15)
Käesolevas määruses sätestatud meetmeid arutasid määruse (EL) 2017/1369 artiklite 14 ja 18 kohaselt nõuandefoorum ja liikmesriikide eksperdid,
ON VASTU VÕTNUD KÄESOLEVA MÄÄRUSE:
Artikkel 1
Reguleerimisese ja kohaldamisala
1.   Käesoleva määrusega kehtestatakse avaliku elektrivõrgu toitel töötavate otsese müügifunktsiooniga jahutus-külmutusseadmete, sealhulgas muude toodete kui toiduainete jahutamiseks müüdavate seadmete märgistamist ja nende kohta täiendava tooteinfo esitamist käsitlevad nõuded.
2.   Käesolevat määrust ei kohaldata järgmise suhtes:
a)
otsese müügifunktsiooniga jahutus-külmutusseadmed, mis töötavad ainult muu toiteallika kui elektri toitel;
b)
otsese müügifunktsiooniga jahutus-külmutusseadmed, milles ei kasutata jahutamiseks auru kokkusurumise tsüklit;
c)
eraldi paiknevad osad, näiteks kondensatsiooniseade, kompressor või veekondensatsiooniseade, millega keskjahutusega külmik peab töötamiseks ühendatud olema;
d)
toiduainete töötlemiseks kasutatavad otsese müügifunktsiooniga jahutus-külmutusseadmed;
e)
otsese müügifunktsiooniga jahutus-külmutusseadmed, mida on spetsiaalselt katsetatud ja mis on heaks kiidetud ravimite või teaduslike proovide säilitamiseks;
f)
otsese müügifunktsiooniga jahutus-külmutusseadmed toiduks kasutatavate elusloomade müügiks ja väljapanekuks, näiteks jahutus-külmutusseadmed eluskalade ja -karpide müügiks ja väljapanekuks, jahutusega akvaariumid ja veemahutid;
g)
külmtöölauad;
h)
horisontaalsed käsimüügiletid säilituskambriga, mis on ette nähtud töötama jahutustemperatuuril;
i)
otsese müügifunktsiooniga jahutus-külmutusseadmed, milles ei ole sisseehitatud jahutusseadet ning mis kasutavad eemal paiknevast õhujahutist saabuvat jahutatud õhku; see ei hõlma keskjahutusega külmikuid ega IV lisa tabeli 4 kohaseid 6. kategooria külmmüügiautomaate;
j)
nurgakülmikud;
k)
müügiautomaadid, mis on ette nähtud töötama külmutustemperatuuril;
l)
jäähelvestega kalaletid;
m)
tööstuslikud külmsäilitusseadmed, kiirjahutuskapid, kondensatsiooniseadmed ja protsessijahutid, nagu on määratletud määruses (EL) 2015/1095;
n)
veinikülmikud ja minibaarid.
Artikkel 2
Mõisted
Käesolevas määruses kasutatakse järgmisi mõisteid:
1)
„otsese müügifunktsiooniga jahutus-külmutusseade“ – ühe või mitme kambriga isoleeritud külmik, mida hoitakse teataval temperatuuril ja milles jahutamine või külmutamine toimub loomuliku või sundkonvektsiooni teel ühel või mitmel energiat tarbival viisil; seda kasutatakse toiduainete ja muude toodete, mida säilitatakse ümbritsevast temperatuurist madalamal kindlaksmääratud temperatuuril, väljapanekuks ja tarbijatele müümiseks müüja osalusel või müüja osaluseta; kõnealused toiduained ja muud tooted on kättesaadavad kas otse avatud külgede või ühe või mitme ukse või sahtli või mõlema kaudu; see hõlmab ka otsese müügifunktsiooniga jahutus-külmutusseadmeid, milles on toiduainete või muude toodete säilitamiseks kasutatavad alad, millele tarbijad juurde ei pääse; selliste seadmete hulka ei kuulu minibaarid ja veinikülmikud;
2)
„toiduained“ – toidud, toiduained, joogid, sealhulgas vein, ja muud eeskätt tarbimiseks ettenähtud tooted, mis vajavad jahutamist või külmutamist teataval temperatuuril;
3)
„kondensatsiooniseade“ – toode, milles on vähemalt üks elektriajamiga kompressor ja üks kondensaator, mis tagab jahutamise madala või keskmise temperatuurini ja selle temperatuuri püsiva säilitamise külmutusseadme või -süsteemi sees, kasutades pärast ühendamist aurusti ja drosselseadmega auru kokkusurumisel põhinevat tsüklit, nagu on määratletud määruses (EL) 2015/1095;
4)
„keskjahutusega külmik“ – tehases valmistatud sõlmedest koosnev otsese müügifunktsiooniga jahutus-külmutusseade, mis peab otsese müügifunktsiooniga jahutus-külmutusseadmena töötamiseks olema ühendatud täiendavate eraldi paiknevate osadega (kondensatsiooniseade ja/või kompressor ja/või veekondensatsiooniseade), mis ei ole külmiku lahutamatud osad;
5)
„toiduainete töötlemiseks kasutatavad otsese müügifunktsiooniga jahutus-külmutusseadmed“ – otsese müügifunktsiooniga jahutus-külmutusseadmed, mida on spetsiaalselt katsetatud ja mis on heaks kiidetud seoses toidu töötlemisega, näiteks jäätisemasinad või mikrolaineseadmega varustatud külmmüügiautomaadid või jäävalmistajad; see ei hõlma otsese müügifunktsiooniga jahutus-külmutusseadmeid, millel on üks spetsiaalselt toiduainete töötlemiseks ette nähtud kamber, mille maht moodustab vähem kui 20 % seadme netomahust;
6)
„netomaht“ – selline osa kambri kogumahust (dm3 või l), mis jääb järele pärast selliste komponentide ja sellise ruumimahu mahaarvamist, mida ei saa kasutada toiduainete ja muude toodete säilitamiseks või väljapanekuks;
7)
„kogumaht“ – kambri sisekesta sees oleva ruumi maht (dm3 või l), mille mõõtmisel ei ole kambris sisevarustust ning uks või kaas on suletud;
8)
„spetsiaalselt katsetatud ja heaks kiidetud“ – toode vastab kõigile järgmistele nõuetele:
a)
selle projekteerimisel ja katsetamisel on silmas peetud spetsiaalselt nimetatud töötingimusi või otstarvet vastavalt nimetatud liidu õigusaktidele või nendega seotud aktidele, asjaomastele liikmesriigi õigusaktidele ja/või asjaomastele Euroopa või rahvusvahelistele standarditele;
b)
selle juurde kuuluvad sertifikaadi, tüübikinnitusmärgi või katsearuande kujul tehnilisse dokumentatsiooni lisatavad tõendid selle kohta, et toode on spetsiaalselt heaks kiidetud nimetatud töötingimustes või otstarbel kasutamiseks;
c)
see on lastud turule spetsiaalselt nimetatud töötingimustes või otstarbel kasutamiseks, nagu seda tõendab vähemalt tehniline dokumentatsioon, toote kohta esitatud teave ning reklaam- ja turustusmaterjalid;
9)
„külmtöölaud“ – otsese müügifunktsiooniga jahutus-külmutusseade ühe või mitme vertikaaltasapinnas asuva ukse või sahtliga ning pealispinnas olevate avadega toiduainete ajutiseks säilitamises kasutatavatele anumatele, mis võimaldavad hõlpsalt kätte saada toiduaineid, näiteks pitsakatteid või salatikomponente;
10)
„säilituskambriga horisontaalne käsimüügilett“ – tavaliselt käsimüügileti alaosas asuv horisontaalkülmik, mis on ette nähtud ostjate teenindamiseks ning mis sisaldab külmsäilitust, mille maht on vähemalt 100 l jooksva meetri kohta;
11)
„horisontaalkülmik“ – otsese müügifunktsiooniga jahutus-külmutusseade, mille on rõhtne pealt ligipääsetav väljapanekuala;
12)
„jahutustemperatuur“ – energia säästmiseks kasutatavate energiajuhtimissüsteemidega seadmete puhul temperatuur vahemikus –3,5 °C kuni 15 °C ning energia säästmiseks kasutatavate energiajuhtimissüsteemideta seadmete puhul temperatuur vahemikus –3,5 °C kuni 10 °C;
13)
„töötemperatuur“ – võrdlustemperatuur, mis on kambris katsetamise ajal;
14)
„külmmüügiautomaat“ – otsese müügifunktsiooniga jahutus-külmutusseade, mis võtab vastu tarbijate makseid või žetoone ja väljastab jahutatud toiduaineid ja muid tooteid ilma kohapealsete töötajate sekkumiseta;
15)
„nurgakülmik“ – otsese müügifunktsiooniga jahutus-külmutusseade, mida kasutatakse kahe üksteise suhtes nurga all ja/või kaarjalt paikneva sirge külmiku ühendamiseks. Nurgakülmikul ei ole kindlat pikitelge või pikkust, sest see on mõeldud vahe täitmiseks (s.o kiilukujuline või muu sarnase kujuga külmik) ning ei ole ette nähtud eraldiseisva jahutus-külmutusüksusena kasutamiseks. Nurgakülmikud asuvad üksteise suhtes sellise nurga all, mis on vahemikus 30–90 °;
16)
„külmutustemperatuur“ – temperatuur alla –12 °C;
17)
„jäähelvestega kalalett“ – horisontaalkülmik, mis on ette nähtud ostjate teenindamiseks ning mis on kavandatud ja mida turustatakse spetsiaalselt värske kala väljapanekuks. Kalaletile on iseloomulik selle ülaosas paiknev jäähelvestega alus, mida kasutatakse väljapandud värske kala temperatuuri säilitamiseks; letil on samuti äravooluava;
18)
„veinikülmik“ – jahutus-külmutusseade, millel on ainult üht liiki kambrid veini säilitamiseks, mis on täpse temperatuuri reguleerimisega, et tagada säilitustingimused ja sihttemperatuur, ning vibratsiooni vähendavate vahenditega, nagu on sätestatud delegeeritud määruses (EL) 2019/2016;
19)
„kamber“ – otsese müügifunktsiooniga jahutus-külmutusseadme suletud osa, mis on eraldatud muu(de)st kambri(te)st vaheseinaga, mahutiga või muu sarnase konstruktsiooniga ning mis on otse ligipääsetav välisukse (-uste) kaudu ja võib omakorda olla jaotatud väikekambriteks. Käesoleva määruse kohaldamisel, kui ei ole sätestatud teisiti, tähendab „kamber“ nii kambrit kui ka väikekambrit;
20)
„välisuks“ – otsese müügifunktsiooniga jahutus-külmutusseadme osa, mida saab liigutada või eemaldada, nii et see võimaldab vähemalt panna esemeid otsese müügifunktsiooniga jahutus-külmutusseadmesse või võtta sealt välja;
21)
„väikekamber“ – kambri eraldatud osa, mille töötemperatuuride vahemik erineb selle kambri omast, milles väikekamber asub;
22)
„minibaar“ – jahutus-külmutusseade, mille suurim kogumaht on 60 liitrit ning mis on ette nähtud eelkõige toiduainete säilitamiseks ja müügiks hotellitubades ja muudes sarnastes kohtades, nagu on määratletud delegeeritud määruses (EL) 2019/2016;
23)
„müügikoht“ – koht, kus otsese müügifunktsiooniga jahutus-külmutusseadmeid esitletakse või pakutakse müügiks, rentimiseks või järelmaksuga müügiks;
24)
„energiatõhususindeks“ (EEI) – indeks, mis näitab jahutus-külmutusseadme suhtelist energiatõhusust protsentides, arvutatuna vastavalt IV lisa punktile 2.
Artikkel 3
Tarnijate kohustused
1.   Tarnija tagab järgmise:
a)
igal otsese müügifunktsiooniga jahutus-külmutusseadmel on trükitud märgis III lisas sätestatud vormingus;
b)
V lisas sätestatud toote teabelehe näitajad sisestatakse toodete andmebaasi;
c)
edasimüüja erinõudmisel tehakse toote teabeleht kättesaadavaks trükitult;
d)
VI lisas sätestatud tehnilise dokumentatsiooni andmed sisestatakse toodete andmebaasi;
e)
otsese müügifunktsiooniga jahutus-külmutusseadme iga mudeli visuaalses reklaamis esitatakse märgisel olev energiatõhususe klass ja energiatõhususe skaala kooskõlas VII lisaga;
f)
otsese müügifunktsiooniga jahutus-külmutusseadme iga mudeli tehnilises reklaammaterjalis või muus reklaammaterjalis, sealhulgas internetis esitatavas tehnilises reklaammaterjalis või muus reklaammaterjalis, on kirjas märgisel olev asjaomase mudeli energiatõhususe klass ja energiatõhususe skaala kooskõlas VII ja VIII lisaga.
g)
otsese müügifunktsiooniga jahutus-külmutusseadmete kõigi mudelite edasimüüjatele tehakse elektrooniliselt kättesaadavaks III lisa kohase vormi ja sisuga märgis;
h)
otsese müügifunktsiooniga jahutus-külmutusseadmete kõigi mudelite edasimüüjatele tehakse elektrooniliselt kättesaadavaks V lisa kohane toote teabeleht.
2.   Energiatõhususe klass põhineb energiatõhususindeksil, mis arvutatakse vastavalt II lisale.
Artikkel 4
Edasimüüjate kohustused
Edasimüüja tagab järgmise:
a)
igal otsese müügifunktsiooniga jahutus-külmutusseadmel on seadme müügikohas, sealhulgas messidel märgis, mille on lisanud tarnija kooskõlas artikli 3 lõike 1 punktiga a ning mis on sisseehitatud seadmete puhul esitatud nii, et see on selgelt nähtav, ja muude otsese müügifunktsiooniga jahutus-külmutusseadme puhul nii, et see on selgelt nähtav jahutus-külmutusseadme välispinnal esiküljel või peal;
b)
kaugmüügi korral esitatakse märgis ja tootekirjeldus VII ja VIII lisa kohaselt;
c)
otsese müügifunktsiooniga jahutus-külmutusseadme iga mudeli visuaalsele reklaamile (sh internetis) lisatakse märgisel olev energiatõhususe klass ja energiatõhususe skaala kooskõlas VII ja VIII lisaga;
d)
otsese müügifunktsiooniga jahutus-külmutusseadme iga mudeli tehnilises reklaammaterjalis või muus reklaammaterjalis, sealhulgas internetis esitatavas tehnilises reklaammaterjalis või muus reklaammaterjalis, milles kirjeldatakse konkreetse mudeli tehnilisi näitajaid, on kirjas märgisel olev asjaomase mudeli energiatõhususe klass ja energiatõhususe skaala kooskõlas VII ja VIII lisaga.
Artikkel 5
Veebimajutusplatvormide kohustused
Kui direktiivi 2000/31/EÜ artiklis 14 osutatud veebimajutusteenuse pakkuja lubab otsese müügifunktsiooniga jahutus-külmutusseadmeid müüa otse oma veebisaidi kaudu, võimaldab ta kuvada edasimüüja esitatud elektroonilist märgist ja elektroonilist tootekirjeldust kuvamisseadisel vastavalt VIII lisa sätetele ning teavitab edasimüüjat nende kuvamise kohustusest.
Artikkel 6
Mõõtmismeetodid
Artiklite 3 ja 4 kohaselt esitamisele kuuluva teabe saamiseks tuleb kasutada usaldusväärseid, täpseid ning korratavaid mõõtmis- ja arvutusmeetodeid, mille puhul võetakse arvesse tänapäeva tasemele vastavaid tunnustatud mõõtmis- ja arvutusmeetodeid vastavalt IV lisas sätestatule.
Artikkel 7
Turujärelevalve eesmärgil tehtav kontroll
Määruse (EL) 2017/1369 artikli 8 lõikes 3 osutatud turujärelevalvekontrollide tegemisel järgivad liikmesriigid IX lisas sätestatud kontrollimenetlust.
Artikkel 8
Läbivaatamine
Komisjon vaatab käesoleva määruse tehnika arengut arvestades läbi ja esitab läbivaatamise tulemused, sealhulgas vajaduse korral muudatusettepaneku eelnõu nõuandefoorumile hiljemalt 25. detsembril 2023. Läbivaatamisel hinnatakse muu hulgas
a)
energiatõhususe klasse;
b)
ringmajanduse eesmärkide arvestamise võimalikkust;
c)
toodete täpsema klassifitseerimise teostatavust (muu hulgas kaalutakse sisseehitatud jahutus-külmutussüsteemiga külmikute ja keskjahutusega külmikute eristamist).
Artikkel 9
Jõustumine ja kohaldamine
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Seda kohaldatakse alates 1. märtsist 2021.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 11. märts 2019
Komisjoni nimel
president
Jean-Claude JUNCKER
(1)  ELT L 198, 28.7.2017, lk 1.
(2)  Komisjoni teatis „Ökodisaini tööplaan aastateks 2016–2019“, COM(2016) 773 final, 30.11.2016.
(3)  Euroopa Parlamendi ja nõukogu 21. oktoobri 2009. aasta direktiiv 2009/125/EÜ, mis käsitleb raamistiku kehtestamist energiamõjuga toodete ökodisaini nõuete sätestamiseks (ELT L 285, 31.10.2009, lk 10).
(4)  Komisjoni 11. märtsi 2019. aasta määrus (EL) 2019/2016 millega täiendatakse Euroopa Parlamendi ja nõukogu määrust (EL) 2017/1369 seoses kodumajapidamises kasutatavate jahutus-külmutusseadmete energiamärgistusega ning tunnistatakse kehtetuks komisjoni delegeeritud määrus (EL) nr 1060/2010 (vt käesoleva Euroopa Liidu Teataja lk 102).
(5)  Komisjoni 5. mai 2015. aasta määrus (EL) 2015/1095, millega rakendatakse Euroopa Parlamendi ja nõukogu direktiivi 2009/125/EÜ seoses tööstuslike külmsäilitusseadmete, kiirjahutuskappide, kondensatsiooniseadmete ja protsessijahutite ökodisaini nõuetega (ELT L 177, 8.7.2015, lk 19).
(6)  Euroopa Parlamendi ja nõukogu 25. oktoobri 2012. aasta määrus (EL) nr 1025/2012, mis käsitleb Euroopa standardimist ning millega muudetakse nõukogu direktiive 89/686/EMÜ ja 93/15/EMÜ ning Euroopa Parlamendi ja nõukogu direktiive 94/9/EÜ, 94/25/EÜ, 95/16/EÜ, 97/23/EÜ, 98/34/EÜ, 2004/22/EÜ, 2007/23/EÜ, 2009/23/EÜ ja 2009/105/EÜ ning millega tunnistatakse kehtetuks nõukogu otsus 87/95/EMÜ ning Euroopa Parlamendi ja nõukogu otsus nr 1673/2006/EÜ (ELT L 316, 14.11.2012, lk 12).
(7)  Euroopa Parlamendi ja nõukogu 8. juuni 2000. aasta direktiiv 2000/31/EÜ infoühiskonna teenuste teatavate õiguslike aspektide, eriti elektroonilise kaubanduse kohta siseturul (direktiiv elektroonilise kaubanduse kohta) (EÜT L 178, 17.7.2000, lk 1).
I LISA
Lisades kasutatavad mõisted
Kasutatakse järgmisi mõisteid:
1)
„joogijahuti“ – otsese müügifunktsiooniga jahutus-külmutusseade, mis on ette nähtud ümbritseva keskkonna temperatuuril jahutisse paigutatavate mitteriknevate pakendatud jookide jahutamiseks kindlaksmääratud kiirusel; jooke pakutakse müügiks ümbritseva keskkonna temperatuurist madalamal kindlaksmääratud temperatuuril. Joogijahuti võimaldab juurdepääsu jookidele kas otse avatud külgede või ühe või mitme ukse ja/või sahtli kaudu. Energia säästmiseks võib jahutisisene temperatuur tõusta perioodidel, kui nõudlust ei ole, kuna sellised joogid ei rikne;
2)
„jäätisekülmik“ – horisontaalne suletud külmik, mis on ette nähtud müügiks pakendatud jäätise säilitamiseks ja/või väljapanekuks ning mille puhul tarbijad pääsevad pakendatud jäätisele ligi seadme peal asuva läbipaistmatu või läbipaistva kaane avamise teel; jäätisekülmiku netomaht on kuni 600 liitrit ja läbipaistva kaanega jäätisekülmikul on netomaht jagatuna TDA-ga vähemalt 0,35 meetrit;
3)
„läbipaistev kaas“ – luuk, mille pindalast vähemalt 75 % moodustab läbipaistev materjal ning mis võimaldab kasutajal selgelt tooteid näha;
4)
„väljapaneku kogupindala“ (TDA) – toiduainete ja muude toodete väljapanekuks kasutatava nähtava ala kogupindala, sealhulgas läbi klaaspindade nähtav pind, mis määratletakse netomahu moodustavate pindade horisontaalsete ja vertikaalsete projektsioonide pindalade summana, väljendatud ruutmeetrites (m2);
5)
„ruutkood“ – maatrikskood toote mudeli energiamärgisel; sellega on seotud asjaomase mudeli avalikult kättesaadav teave toodete andmebaasis;
6)
„aastane energiatarbimine“ (AE) – 365ga (päevade arvuga aastas) korrutatud keskmine päevane energiatarbimine (kilovatt-tundides aasta kohta (kWh/a)), arvutatuna vastavalt IV lisa punkti 2 alapunktile b;
7)
„päevane energiatarbimine“ (Edaily
) – otsese müügifunktsiooniga jahutus-külmutusseadme 24 tunni jooksul võrdlustingimustel tarbitav energia (kilovatt-tundidena ööpäevas (kWh/24h));
8)
„standardne aastane energiatarbimine“ (SAE) – otsese müügifunktsiooniga jahutus-külmutusseadme aastane energia võrdlustarbimine (kilovatt-tundides aasta kohta (kWh/a)), arvutatuna vastavalt IV lisa punkti 2 alapunktile c;
9)
„M“ ja „N“ – modelleerimisnäitajad, millega võetakse arvesse väljapaneku kogupindala või energiakasutuse sõltuvust väljapaneku kogupindalast ja mille väärtused on esitatud IV lisa tabelis 3;
10)
„temperatuuritegur“ (C) – parandustegur, millega võetakse arvesse töötemperatuuri erinevust;
11)
„kliimaklassitegur“ (CC) – parandustegur, millega võetakse arvesse ümbritseva keskkonna temperatuuride vahemikku, milles kasutamiseks jahutus-külmutusseade on kavandatud;
12)
„P“ – parandustegur, millega võetakse arvesse sisseehitatud jahutus-külmutussüsteemiga külmikute ja keskjahutusega külmikute erinevusi;
13)
„sisseehitatud jahutus-külmutussüsteemiga külmik“ – otsese müügifunktsiooniga jahutus-külmutusseade, millel on kompressorit ja kondensatsiooniseadet sisaldav sisseehitatud jahutus-külmutussüsteem;
14)
„jäätise annustamise külmlett“ – otsese müügifunktsiooniga jahutus-külmutusseade, milles saab jäätist IV lisa tabeli 4 kohase ettenähtud temperatuuri piirides säilitada ja välja panna ning millest saab jäätist serveerida;
15)
„püstkülmik“ – otsese müügifunktsiooniga jahutus-külmutusseade, mille avatud külg on püstine või kaldu;
16)
„poolkõrge külmlett“ – püstkülmik, mille avatud külg on püstine või kaldu ja mille kogukõrgus ei ületa 1,5 meetrit;
17)
„liitkülmik“ – otsese müügifunktsiooniga jahutus-külmutusseade, milles on püstkülmiku ja horisontaalkülmiku väljapaneku- ja avamissuunad;
18)
„poekülmik“ – otsese müügifunktsiooniga jahutus-külmutusseade, mis on ette nähtud toiduainete ja muude toodete müügiks ja väljapanekuks jaemüügiasutustes, näiteks kauplustes; Joogijahuteid, külmmüügiautomaate, jäätise annustamise külmlette ja jäätisekülmikuid ei peeta poekülmikuteks;
19)
„külmik“ – otsese müügifunktsiooniga jahutus-külmutusseade, mis hoiab külmkapis säilitatavaid tooteid pidevalt jahutustemperatuuril;
20)
„sügavkülmik“ – otsese müügifunktsiooniga jahutus-külmutusseade, mis hoiab külmkapis säilitatavaid tooteid pidevalt külmutustemperatuuril;
21)
„ratastel riiulite jaoks ettenähtud külmik“ – poekülmik, kus on võimalik kaupa välja panna otse kaubaalustel ja -kärudel, mis paigutatakse külmikusse tõstmise, pööramise või vajaduse korral külmiku esikülje alumise osa eemaldamise teel;
22)
„M-katsekeha“ – temperatuuri mõõteseadmega katsekeha;
23)
„mitme temperatuuriga müügiautomaat“ – külmmüügiautomaat, milles on vähemalt kaks eri töötemperatuuriga kambrit;
24)
„kuvamismehhanism“ – mis tahes ekraan, sh puutetundlik ekraan, või muu visualiseerimistehnoloogia, mida kasutatakse internetiteabe kuvamiseks kasutajatele;
25)
„puutetundlik ekraan“ – puudutusele reageeriv ekraan, nt tahvelarvuti või nutitelefoni ekraan;
26)
„pesaaken“ – nähtavat teavet edastav liides, mille kaudu kujutis või andmekogum muutub kättesaadavaks muul kujutisel või andmekogumil tehtava hiireklõpsu, hiirega üleliikumise või puutetundlikul ekraanil kujutise suurendamise tulemusena;
27)
„tekstialternatiiv“ – tekst, mis on esitatud graafilise kujutise asemel ja mis võimaldab esitada teavet muud moodi kui kujutisena, kui kuvaseadmed ei suuda graafilisi kujutisi esitada, või juurdepääsetavusabina, nt kõnesünteesirakenduste sisendina.
II LISA
Energiatõhususe klassid
Otsese müügifunktsiooniga jahutus-külmutusseadme energiatõhususe klass määratakse energiatõhususindeksi (EEI) põhjal tabeli 1 kohaselt.
Tabel 1.
Otsese müügifunktsiooniga jahutus-külmutusseadmete energiatõhususe klassid
Energiatõhususe klass
EEI
A
EEI < 10
B
10 ≤ EEI < 20
C
20 ≤ EEI < 35
D
35 ≤ EEI < 50
E
50 ≤ EEI < 65
F
65 ≤ EEI < 80
G
EEI ≥ 80
Otsese müügifunktsiooniga jahutus-külmutusseadme EEI määratakse vastavalt IV lisa punktile 2.
III LISA
Otsese müügifunktsiooniga jahutus-külmutusseadmete märgis
1.   OTSESE MÜÜGIFUNKTSIOONIGA JAHUTUS-KÜLMUTUSSEADMETE, VÄLJA ARVATUD JOOGIJAHUTITE JA JÄÄTISEKÜLMIKUTE MÄRGIS
1.1.   Märgis:
1.2.   Märgisel esitatakse järgmine teave:
I.
ruutkood;
II.
tarnija nimi või kaubamärk;
III.
tarnija mudelitähis;
IV.
energiatõhususe skaala A–G;
V.
energiatõhususe klass, mis on määratud kindlaks II lisa kohaselt;
VI.
AE (kWh/aastas), ümardatud täisarvuni;
VII.
—
külmmüügiautomaadid: kõikide jahutustemperatuuriga kambrite netomahtude summa (l), ümardatud täisarvuni;
—
kõik muud otsese müügifunktsiooniga jahutus-külmutusseadmed: kõikide jahutustemperatuuriga väljapanekupindade summa (m2), ümardatud kahe kümnendkohani;
—
otsese müügifunktsiooniga jahutus-külmutusseadmed, millel ei ole jahutustemperatuuriga kambreid: VII alapunkti piktogramm ja liitrites (l) või ruutmeetrites (m2) väljendatavad väärtused jäetakse ära;
VIII.
—
otsese müügifunktsiooniga jahutus-külmutusseadmed, mille kõigi jahutustemperatuuriga kambrite temperatuuriklass on sama, v.a külmmüügiautomaadid:
—
ülemine temperatuur on kõige soojema M-katsekeha kõrgeim temperatuur jahutustemperatuuriga kambri(te)s, väljendatud kraadides (°C) ja ümardatud täisarvuni tabeli 4 kohaselt;
—
alumine temperatuur on kõige külmema M-katsekeha madalaim temperatuur jahutustemperatuuriga kambri(te)s, väljendatud kraadides (°C) ja ümardatud täisarvuni, või kõigi M-katsekehade kõrgeim miinimumtemperatuur jahutustemperatuuriga kambri(te)s, väljendatud kraadides (°C) ja ümardatud täisarvuni tabeli 4 kohaselt;
—
külmmüügiautomaadid:
—
ülemine temperatuur on toote kõrgeim mõõdetud temperatuur jahutustemperatuuriga kambri(te)s, väljendatud kraadides (°C) ja ümardatud täisarvuni tabeli 4 kohaselt;
—
alumine temperatuur jäetakse ära;
—
otsese müügifunktsiooniga jahutus-külmutusseadmete puhul, millel ei ole jahutustemperatuuriga kambreid, jäetakse ära VIII alapunkti piktogramm ja kraadides (°C) väljendatavad väärtused;
IX.
—
kõik otsese müügifunktsiooniga külmutusseadmed, v.a müügiautomaadid: kõikide külmutustemperatuuriga väljapanekupindade summa (m2), ümardatud kahe kümnendkohani;
—
otsese müügifunktsiooniga jahutus-külmutusseadmed, millel ei ole külmutustemperatuuriga kambreid: IX alapunkti piktogramm ja ruutmeetrites (m2) väljendatavad väärtused jäetakse ära;
X.
—
otsese müügifunktsiooniga jahutus-külmutusseadmed, mille kõigi külmutustemperatuuriga kambrite temperatuuriklass on sama, v.a külmmüügiautomaadid:
—
ülemine temperatuur on kõige soojema M-katsekeha kõrgeim temperatuur külmutustemperatuuriga kambri(te)s, väljendatud kraadides (°C) ja ümardatud täisarvuni tabeli 4 kohaselt;
—
alumine temperatuur on kõige külmema M-katsekeha madalaim temperatuur külmutustemperatuuriga kambri(te)s, väljendatud kraadides (°C) ja ümardatud täisarvuni, või kõigi M-katsekehade kõrgeim miinimumtemperatuur külmutustemperatuuriga kambri(te)s, väljendatud kraadides (°C) ja ümardatud täisarvuni tabeli 4 kohaselt;
—
külmmüügiautomaadid:
—
ülemine temperatuur on toote kõrgeim mõõdetud temperatuur külmutustemperatuuriga kambri(te)s, väljendatud kraadides (°C) ja ümardatud täisarvuni tabeli 4 kohaselt;
—
alumine temperatuur jäetakse ära;
—
otsese müügifunktsiooniga jahutus-külmutusseadmed, millel ei ole külmutustemperatuuriga kambreid: X alapunkti piktogramm ja kraadides (°C) väljendatavad väärtused jäetakse ära;
XI.
käesoleva määruse number „2019/2018“.
2.   JOOGIJAHUTITE MÄRGIS
2.1.   Märgis:
2.2.   Märgisel esitatakse järgmine teave:
I.
ruutkood;
II.
tarnija nimi või kaubamärk;
III.
tarnija mudelitähis;
IV.
energiatõhususe skaala A–G;
V.
energiatõhususe klass, mis on määratud kindlaks II lisa kohaselt;
VI.
AE (kWh/aastas), ümardatud täisarvuni;
VII.
kõikide jahutustemperatuuriga kambrite kogumahtude summa (l), ümardatud täisarvuni;
VIII.
kõigi jahutustemperatuuriga kambrite kõrgeim keskmine temperatuur, väljendatud kraadides (°C) ja ümardatud täisarvuni tabeli 5 kohaselt;
IX.
ümbritseva keskkonna kõrgeim temperatuur, väljendatud kraadides (°C) ja ümardatud täisarvuni tabeli 6 kohaselt;
X.
käesoleva määruse number „2019/2018“.
3.   JÄÄTISEKÜLMIKUTE MÄRGIS
3.1.   Märgis:
3.2.   Märgisel esitatakse järgmine teave:
I.
ruutkood;
II.
tarnija nimi või kaubamärk;
III.
tarnija mudelitähis;
IV.
energiatõhususe skaala A–G;
V.
energiatõhususe klass, mis on määratud kindlaks II lisa kohaselt;
VI.
AE (kWh/aastas), ümardatud täisarvuni;
VII.
kõikide külmutustemperatuuriga kambrite netomahtude summa (l), ümardatud täisarvuni;
VIII.
kõigi külmutustemperatuuriga kambrite kõrgeim keskmine temperatuur, väljendatud kraadides (°C) ja ümardatud täisarvuni tabeli 7 kohaselt;
IX.
ümbritseva keskkonna kõrgeim temperatuur, väljendatud kraadides (°C) ja ümardatud täisarvuni tabeli 8 kohaselt;
X.
käesoleva määruse number „2019/2018“.
4.   MÄRGISE KUJUNDUS
4.1.   Otsese müügifunktsiooniga jahutus-külmutusseadmete (välja arvatud joogijahutite ja jäätisekülmikute) märgise kujundus:
4.2.   Joogijahutite märgise kujundus:
4.3.   Jäätisekülmikute märgise kujundus:
4.4.   Selgitus:
a)
märgiste laius on vähemalt 96 mm ja kõrgus vähemalt 192 mm. Kui märgis trükitakse suuremas formaadis, peab selle mõõtude suhe jääma samaks kui eespool esitatud kirjelduses;
b)
märgise taust on 100 % valget;
c)
kasutatakse kirjatüüpe Verdana ja Calibri;
d)
märgise moodustavate elementide mõõdud ja näitajad peavad vastama punktides 4.1–4.3 kirjeldatud kujundusele;
e)
neljavärvitükk (CMYK): tsüaansinine, magentapunane, kollane ja must vastavalt järgmisele näidisele: 0,70,100,0: 0 % tsüaansinist, 70 % magentapunast, 100 % kollast, 0 % musta;
f)
märgised peavad vastama kõikidele järgmistele tingimustele (numbrid viitavad eespool olevatele joonistele):
ELi logo värvid:
—
taust: 100,80,0,0;
—
tähed: 0,0,100,0;
energialogo värv: 100,80,0,0;
ruutkoodi värv on 100 % musta;
tarnija nimi on kirjatüübis Verdana 9 p, paksus kirjas, 100 % musta;
mudelitähis on kirjatüübis Verdana 9 p, tavalises kirjas, 100 % musta;
skaala A–G kujundus on järgmine:
—
energiatõhususe skaala tähed on kirjatüübis Calibri 19 p, paksus kirjas, 100 % valget; tähed on joondatud keskele teljel, mis asub 4,5 mm kaugusel noolte vasakust servast;
—
skaala A–G noolte värvid on järgmised:
—
klass A: 100,0,100,0;
—
klass B: 70,0,100,0;
—
klass C: 30,0,100,0;
—
klass D: 0,0,100,0;
—
klass E: 0,30,100,0;
—
klass F: 0,70,100,0;
—
klass G: 0,100,100,0;
sisemiste eraldusjoonte paksus on 0,5 p; eraldusjoone värv on 100 % musta;
energiatõhususe klassi täht on kirjatüübis Calibri 33 p, paksus kirjas, 100 % valget. Energiatõhususe klassi nool ja vastav A–G skaala nool on paigutatud nii, et nende otsad on ühel joonel. Energiatõhususe klassi noolel olev täht on noole nelinurkse osa keskel, mille värv on 100 % musta;
aastane energiatarbimine on kirjatüübis Verdana 28 p, paksus kirjas; „kWh/annum“ on kirjatüübis Verdana 18 p, tavalises kirjas. Tekst on joondatud keskele ja selle värv on 100 % musta;
piktogrammid esitatakse vastavalt märgise kujundusele ja järgmistele tingimustele:
—
piktogrammide joonte paksus on 1,2 p ning piktogrammide ja tekstide (numbrite ja ühikute) värv on 100 % musta;
—
piktogrammide all olevad numbrid on kirjatüübis Verdana 16 p, paksus kirjas, ja ühikud kirjatüübis Verdana 12 p, tavalises kirjas, ning need asuvad piktogrammi all keskel;
—
temperatuur arvuna esitatakse kirjatüübis Verdana 12 p, paksus kirjas, ning „°C“ esitatakse kirjatüübis Verdana 12 p, tavalises kirjas, ja need paigutatakse termomeetri piktogrammist paremale või ümbritseva keskkonna temperatuuri tähistava piktogrammi sisse;
—
otsese müügifunktsiooniga jahutus-külmutusseadmed, v.a joogijahutid ja jäätisekülmikud: kui seadmel on ainult külmutuskamber (külmutuskambrid) või ainult mittekülmutuskamber (mittekülmutuskambrid), esitatakse ainult punkti 1.2 VII, VIII, IX ja X alapunktis sätestatud asjakohased piktogrammid, mis joondatakse keskele aastase energiatarbimise all asuva sisemise eraldusjoone ja energiamärgise alumise ääre vahel;
määruse number on kirjatüübis Verdana 6 p, tavalises kirjas, 100 % musta.
IV LISA
Mõõtmismeetodid ja arvutused
Käesoleva määruse nõuetele vastavuse tagamiseks ja sellise vastavuse kontrollimiseks tehakse mõõtmisi ja arvutusi, kasutades harmoneeritud standardeid või muid usaldusväärseid, täpseid ja korratavaid üldtunnustatud tipptaseme meetodeid, mis on kooskõlas allpool esitatud tingimustega. Harmoneeritud standardite viitenumbrid on sel eesmärgil avaldatud Euroopa Liidu Teatajas.
1.   Katsete üldtingimused:
a)
keskkonnatingimused peavad vastama 1. rühma tingimustele, välja arvatud jäätisekülmikute ja jäätise annustamise külmlettide puhul, mille katsetamisel kasutatakse tabelis 2 sätestatud 2. rühma keskkonnatingimusi;
b)
kui kambri töötemperatuuri saab muuta, siis katsetatakse seda madalaimal töötemperatuuril;
c)
muudetava mahuga kambritega külmmüügiautomaatide katsetamiseks seadistatakse kõrgeima töötemperatuuriga kamber vähimale netomahule;
d)
joogijahutite puhul määratakse jahutuskiirus kindlaks vastavalt sihttemperatuuri saavutamiseks kuluvale ajale poolte jahutisse mahtuvate toodete väljavahetamise korral.
Tabel 2.
Keskkonnatingimused
Kuivtermomeetriga mõõdetud õhutemperatuur °C
Suhteline niiskus %
Kastepunkt °C
Veeauru mass kuivas õhus g/kg
1. rühm
25
60
16,7
12,0
2. rühm
30
55
20,0
14,8
2.   EEI määramine.
a)
Kõigi otsese müügifunktsiooniga jahutus-külmutusseadmete EEI arvutatakse kui näitaja AE (kWh/a) ja võrdlusnäitaja SAE (kWh/a) suhe järgmise valemi kohaselt ning tulemus väljendatakse protsentides ja ümardatakse ühe kümnendkohani:
EEI = AE/SAE.
b)
AE (kWh/a) ümardatakse kahe kümnendkohani ja selle arvutusviis on järgmine:
AE = 365 × Edaily
;
kus:
—
Edaily
, ümardatuna kolmanda kümnendkohani, on otsese müügifunktsiooniga jahutus-külmutusseadme energiatarbimine 24 tunni jooksul (kWh/24h).
c)
SAE (kWh/a) ümardatakse kahe kümnendkohani. Otsese müügifunktsiooniga jahutus-külmutusseadmete puhul, mille kõigi kambrite temperatuuriklass on sama, ja külmmüügiautomaatide puhul arvutatakse SAE järgmiselt:
SAE = 365 × P × (M + N × Y) × C;
Otsese müügifunktsiooniga jahutus-külmutusseadmete puhul, milles on vähemalt kaks eri temperatuuriklassiga kambrit, v.a külmmüügiautomaadid, arvutatakse SAE järgmiselt:
;
kus:
1)
c on kambri liiki tähistav indeks, mille väärtused on vahemikus 1 kuni n, kus n on kambri liikide koguarv;
2)
tegurite M ja N väärtused on esitatud tabelis 3.
Tabel 3
Tegurite M ja N väärtused
Kategooria
M
N
Joogijahutid
2,1
0,006
Jäätisekülmikud
2,0
0,009
Külmmüügiautomaadid
4,1
0,004
Jäätise annustamise külmletid
25,0
30,400
Poes kasutatavad püstkülmikud ja liitkülmikud
9,1
9,100
Poes kasutatavad horisontaalkülmikud
3,7
3,500
Poes kasutatavad püstsügavkülmikud ja liitsügavkülmikud
7,5
19,300
Poes kasutatavad horisontaalsügavkülmikud
4,0
10,300
Ratastel riiulite jaoks ettenähtud külmikud (alates 1. märtsist 2021)
9,2
11,600
Ratastel riiulite jaoks ettenähtud külmikud (alates 1. septembrist 2023)
9,1
9,100
3)
Teguri C (temperatuuritegur) väärtused on esitatud tabelis 4.
Tabel 4
Temperatuuritingimused ja vastavad temperatuuritegurid C
„–“ = ei ole asjakohane
a)
Poekülmikud
Kategooria
Temperatuuriklass
Kõige soojema M-katsekeha kõrgeim temperatuur (°C)
Kõige külmema M-katsekeha madalaim temperatuur (°C)
Kõikide M-katsekehade kõrgeim miinimumtemperatuur
C
Poes kasutatavad püstkülmikud ja liitkülmikud
M2
≤ +7
≥ –1
—
1,00
H1 ja H2
≤ +10
≥ –1
—
0,82
M1
≤ +5
≥ –1
—
1,15
Poes kasutatavad horisontaalkülmikud
M2
≤ +5
≥ –1
—
1,00
H1 ja H2
≤ +10
≥ –1
—
0,92
M1
≤ +5
≥ –1
—
1,08
Poes kasutatavad püstsügavkülmikud ja liitsügavkülmikud
L1
≤ +5
—
≤ -18
1,00
L2
≤ +5
—
≤ –18
0,90
L3
≤ +5
—
≤ –15
0,90
Poes kasutatavad horisontaalsügavkülmikud
L1
≤ +5
—
≤ –18
1,00
L2
≤ +5
—
≤ –18
0,92
L3
≤ +5
—
≤ –15
0,92
b)
Jäätise annustamise külmletid
Temperatuuriklass
Kõige soojema M-katsekeha kõrgeim temperatuur (°C)
Kõige külmema M-katsekeha madalaim temperatuur (°C)
Kõikide M-katsekehade kõrgeim miinimumtemperatuur
C
G1
–10
–14
—
1,00
G2
–10
–16
—
1,00
G3
–10
–18
—
1,00
L1
–15
—
–18
1,00
L2
–12
—
–18
1,00
L3
–12
—
–15
1,00
S
Eriklassifikatsioon
1,00
c)
Külmmüügiautomaadid
Temperatuuriklass (*2)
Toote kõrgeim mõõdetud temperatuur (Tv
) (°C)
C
1. kategooria
7
1 + (12 – TV)/25
2. kategooria
12
3. kategooria
3
4. kategooria
(TV1 + TV2)/2 (*1)
6. kategooria
(TV1+TV2)/2 (*1)
d)
Muud otsese müügifunktsiooniga jahutus-külmutusseadmed
Kategooria
C
Muud seadmed
1,00
4)
Tegur Y arvutatakse järgmiselt:
a)
joogijahutite puhul
on Yc joogijahuti sihttemperatuuriga Tc kambrite ekvivalentmaht (Veq
c), mis arvutatakse järgmiselt:
Yc = Veq
c = GrossVolumec × ((25 – Tc)/20) × CC;
kus Tc on kambri keskmine klassifitseerimistemperatuur ja CC on kliimaklassitegur. Tc väärtused on esitatud tabelis 5. CC väärtused on esitatud tabelis 6.
Tabel 5
Joogijahutite temperatuuriklassid ja vastavad kambrite keskmised temperatuurid (Tc)
Temperatuuriklass
Tc (°C)
K1
+ 3,5
K2
+ 2,5
K3
– 1,0
K4
+ 5,0
Tabel 6
Joogijahutite töötingimused ja CC väärtused
Kõige soojem ümbritseva keskkonna temperatuur (°C)
Ümbritseva keskkonna suhteline niiskus (%)
CC
+25
60
1,00
+32
65
1,05
+ 40
75
1,10
b)
jäätisekülmikute puhul
on Yc jäätisekülmiku sihttemperatuuriga Tc kambrite ekvivalentmaht (Veq
c), mis arvutatakse järgmiselt:
Yc = Veq
c = NetVolume × ((12 – Tc)/30) × CC;
kus Tc on kambri keskmine klassifitseerimistemperatuur ja CC on kliimaklassitegur. Tc väärtused on esitatud tabelis 7. CC väärtused on esitatud tabelis 8.
Tabel 7
Jäätisekülmikute temperatuuriklassid ja vastavad kambrite keskmised temperatuurid (Tc)
Temperatuuriklass
Tc (°C)
Temperatuur (°C), millest on madalam või millega on võrdne kõigi katsete (v.a kaane avamise katse) kõige soojem M-katsekeha
Kõige soojema M-katsekeha suurim temperatuuritõus kaane avamise katses (°C)
–18
2
–18,0
–7
2
–7,0
Tabel 8
Jäätisekülmikute töötingimused ja vastavad CC väärtused
Minimaalne
Maksimaalne
CC
Ümbritseva keskkonna temperatuur (°C)
Ümbritseva keskkonna suhteline niiskus (%)
Ümbritseva keskkonna temperatuur (°C)
Ümbritseva keskkonna suhteline niiskus (%)
Jäätisekülmik, millel on läbipaistev kaas
16
80
30
55
1,00
35
75
1,10
40
40
1,20
Jäätisekülmik, millel on läbipaistmatu kaas
16
80
30
55
1,00
35
75
1,04
40
40
1,10
c)
külmmüügiautomaatide puhul
on Y külmmüügiautomaadi netomaht, mis on summa kõigi otseselt müügiks ette nähtud toodete säilitamiseks kasutatavate kambrite mahtudest ning selle ruumi mahust, mida tooted müügiprotsessi vältel läbivad, väljendatud liitrites (l) ja ümardatud täisarvuni;
d)
kõigi muude otsese müügifunktsiooniga jahutus-külmutusseadmete puhul
on Y otsese müügifunktsiooniga jahutus-külmutusseadme kõigi sama temperatuuriklassiga kambrite TDAde summa, väljendatud ruutmeetrites (m2) ja ümardatud kahe kümnendkohani.
(5)
P väärtused on esitatud tabelis 9.
Tabel 9
P väärtused
Külmiku liik
P
Sisseehitatud jahutus-külmutussüsteemiga poekülmikud
1,10
Muud otsese müügifunktsiooniga jahutus-külmutusseadmed
1,00
(*1)  TV on mitme temperatuuriga müügiautomaatide puhul TV1 (toote kõrgeim mõõdetud temperatuur kõige soojemas kambris) ja TV2 (toote kõrgeim mõõdetud temperatuur kõige külmemas kambris) keskväärtus.
(*2)  1. kategooria – purke ja pudeleid sisaldavad suletud esiküljega külmmüügiautomaadid, kus tooted paiknevad virnades; 2. kategooria – purke ja pudeleid, kondiitritooteid ja suupisteid sisaldavad klaasist esiküljega külmmüügiautomaadid; 3. kategooria – üksnes riknevate toiduainete müügiks kasutatavad klaasist esiküljega külmmüügiautomaadid; 4. kategooria – mitme temperatuuriga klaasist esiküljega külmmüügiautomaadid; 6. kategooria – liitseadmed, mis koosnevad samasse kesta paigaldatud mitut liiki seadmetest, millel on üks jahuti.
„–“ = ei ole asjakohane
V LISA
Toote teabeleht
Vastavalt artikli 3 lõike 1 alapunktile b esitab tarnija toodete andmebaasi teabe, nagu on sätestatud tabelis 10.
Tabel 10
Toote teabeleht
Tarnija nimi või kaubamärk:
Tarnija aadress
 (2)
:
Mudeli tunnus:
Kasutusviis:
väljapanek ja müük
Otsese müügifunktsiooniga jahutus-külmutusseadme liik:
[joogijahuti/jäätisekülmik/jäätise annustamise külmlett/poekülmik/külmmüügiautomaat]
Külmikute tootesarja kood vastavalt harmoneeritud standarditele või muudele IV lisa kohastele usaldusväärsetele, täpsetele ja korratavatele meetoditele.
Näiteks: [HC1/…/HC8], [VC1/…/VC4]
Toote näitajad
(Joogijahuti: täita punkt 1; jäätisekülmik: täita punkt 2; jäätise annustamise külmlett: täita punkt 3; poekülmik: täita punkt 4; külmmüügiautomaat: täita punkt 5. Kui otsese müügifunktsiooniga jahutus-külmutusseade sisaldab eri töötemperatuuriga kambreid või seadistatava temperatuuriga kambrit, korratakse ridu iga kambri või temperatuuriseadistuse puhul):
1.
Joogijahutid
Kogumaht (dm3 või l)
Seadme jaoks sobivad keskkonnatingimused (vastavalt tabelile 6)
Kõige kõrgem temperatuur (°C)
Suhteline niiskus (%)
x
x
x
2.
Jäätisekülmik [läbipaistva/läbipaistmatu kaanega]
Netomaht (dm3 või l)
Seadme jaoks sobivad keskkonnatingimused (vastavalt tabelile 8)
Temperatuurivahemik (°C)
Suhtelise niiskuse vahemik (%)
vähemalt
kuni
vähemalt
kuni
x
x
x
x
x
3.
Jäätise annustamise külmlett
Väljapaneku kogupindala (m2)
Temperatuuriklass (vastavalt tabeli 4 punktile b)
x,xx
[G1/G2/G3/L1/L2/L3/S]
4.
[sisseehitatud jahutus-külmutussüsteemiga külmikud/keskjahutusega külmikud] [horisontaalkülmikud/püstkülmikud (v.a poolkõrged külmletid)/poolkõrged külmletid/liitkülmikud] ratastel riiulite jaoks ettenähtud poekülmikud: [jah/ei]:
Väljapaneku kogupindala (m2)
Temperatuuriklass (vastavalt tabeli 4 punktile a)
x,xx
[külmik: [M2/H1/H2/M1]/sügavkülmik: [L1/L2/L3]]
5.
Külmmüügiautomaadid [purke ja pudeleid sisaldavad suletud esiküljega külmmüügiautomaadid, kus tooted paiknevad virnades/klaasist esiküljega külmmüügiautomaadid [purkide ja pudelite, kondiitritoodete ja suupistete müügiks/üksnes riknevate toiduainete müügiks]/mitme temperatuuriga automaadid [sisestage teave müüdavate toiduainete liigi kohta]/liitseadmed, mis koosnevad samasse kesta paigaldatud mitut liiki seadmetest, millel on üks jahuti [sisestage teave müüdavate toiduainete liigi kohta]]:
Maht (dm3 või l)
Temperatuuriklass (vastavalt tabeli 4 punktile c)
x
kategooria [1/2/3/4/6]
Toote üldnäitajad:
Näitaja
Väärtus
Näitaja
Väärtus
Aastane energiatarbimine (kWh/a) (4)
x,xx
Soovitatav(ad) temperatuur(id) toidu optimaalseks säilitamiseks (°C) (need seaded ei tohi olla vastuolus IV lisa tabelis 4, 5 või 6 esitatud temperatuuritingimustega)
x
EEI
x,x
Energiatõhususe klass
[A/B/C/D/E/F/G] (3)
Valgusallika näitajad
 (1)
 (2):
Valgusallika liik
[liik]
Energiatõhususe klass
[A/B/C/D/E/F/G] (3)
Tarbija pakutava garantii vähim kestus
 (2):
Lisateave:
link tootja veebisaidile, kus on esitatud komisjoni määruse (EL) 2019/2024 (5) II lisa punkti 3 kohane teave (2):
(1)  Määratud vastavalt komisjoni delegeeritud määrusele (EL) 2019/2015 (1).
(1)  Komisjoni 11. märtsi 2019. aasta määrus (EL) 2019/2015, millega täiendatakse Euroopa Parlamendi ja nõukogu määrust (EL) 2017/1369 seoses valgusallikate energiamärgistusega ning tunnistatakse kehtetuks komisjoni delegeeritud määrus (EL) nr 874/2012 (vt käesoleva Euroopa Liidu Teataja lk 68).
(2)  Nende elementide muudatusi ei käsitata määruse (EL) 2017/1369 artikli 4 lõike 4 kohaldamisel asjakohastena.
(3)  Kui toodete andmebaas tekitab selle lahtri lõpliku sisu automaatselt, ei pea tarnija neid andmeid sisestama.
(4)  Kui otsese müügifunktsiooniga jahutus-külmutusseade sisaldab eri töötemperatuuriga kambreid, esitatakse kogu seadme aastane energiatarbimine. Kui sama seadme eri kambreid jahutavad eri jahutus-külmutussüsteemid, siis esitatakse võimaluse korral ka iga allsüsteemiga seotud energiatarbimine.
(5)  Komisjoni 11. märtsi 2019. aasta määrus (EL) 2019/2024, millega kehtestatakse otsese müügifunktsiooniga jahutus-külmutusseadmete ökodisaini nõuded vastavalt Euroopa Parlamendi ja nõukogu direktiivile 2009/125/EÜ (vt käesoleva Euroopa Liidu Teataja lk 313).
VI LISA
Tehniline dokumentatsioon
1.   
Artikli 3 lõike 1 punktis d osutatud tehniline dokumentatsioon peab sisaldama järgmist:
a)
V lisa kohane teave;
b)
tabeli 11 kohane teave.
Tabel 11
Lisateave, mis peab leiduma tehnilises dokumentatsioonis
Otsese müügifunktsiooniga jahutus-külmutusseadme mudeli üheseks ja lihtsaks määratlemiseks piisav üldkirjeldus
Tootekirjeldus
Toote üldnäitajad:
Näitaja
Väärtus
Näitaja
Väärtus
Aastane energiatarbimine (kWh/a)
x,xx
Standardne aastane energiatarbimine (kWh/a)
x,xx
Päevane energiatarbimine (kWh/24h)
x,xxx
Keskkonnatingimused
[1. rühm/2. rühm]
M
x,x
N
x,xxx
Temperatuuritegur C
x,xx
Y
x,xx
P
x,xx
Kliimaklassitegur CC
 (1)
x,xx
Sihttemperatuur Tc (°C) (1)
x,x
Lisateave:
Viide harmoneeritud standarditele või muudele kasutatud usaldusväärsetele ja korratavatele meetoditele:
Vajaduse korral selle isiku andmed ja allkiri, kellel on õigus tarnija nimel alla kirjutada:
Võrdväärsete mudelite loetelu, sh mudelitähised:
2.   
Kui tehnilises dokumentatsioonis teatava mudeli kohta esitatud teave on saadud
a)
mudeli põhjal, millel on esitamisele kuuluva tehnilise teabe seisukohast olulised samad tehnilised omadused, kuid mille on tootnud muu tootja, või
b)
kavandi järgi tehtud arvutustega või sama või muu tootja teise mudeli alusel tehtud ekstrapoleerimisega või mõlemal viisil,
siis peavad tehnilised dokumendid sisaldama sellise arvutuse üksikasju, tootja tehtud hindamist arvutuse täpsuse kontrollimiseks ja vajaduse korral ka kinnitust eri tootjate mudelite samasuse kohta.
(1)  Üksnes joogijahutite ja jäätisekülmikute puhul.
VII LISA
Teave, mis tuleb esitada visuaalses reklaamis, tehnilises reklaammaterjalis või muus reklaammaterjalis kaugmüügi korral, välja arvatud kaugmüük internetis
1.
Et tagada vastavus artikli 3 lõike 1 punktis e ja artikli 4 punktis c sätestatud nõuetele, tuleb otsese müügifunktsiooniga jahutus-külmutusseadmete visuaalses reklaamis näidata märgisel esitatud energiatõhususe klass ja energiatõhususe skaala vastavalt käesoleva lisa punktile 4.
2.
Et tagada vastavus artikli 3 lõike 1 punktis f ja artikli 4 punktis d sätestatud nõuetele, tuleb otsese müügifunktsiooniga jahutus-külmutusseadmete tehnilises reklaammaterjalis või muus reklaammaterjalis näidata märgisel esitatud energiatõhususe klass ja energiatõhususe skaala vastavalt käesoleva lisa punktile 4.
3.
Kõigis otsese müügifunktsiooniga jahutus-külmutusseadmete trükitud kaugmüügimaterjalides tuleb näidata märgisel esitatud energiatõhususe klass ja energiatõhususe skaala vastavalt käesoleva lisa punktile 4.
4.   
Energiatõhususe klass ja energiatõhususe skaala esitatakse vastavalt joonisele 1 järgmiselt:
a)
noolel, millel on kujutatud energiatõhususe klassile vastav valge täht kirjatüübis Calibri, paksus kirjas, mis on vähemalt hinnaga sama suures kirjas, kui hind on märgitud, ning muul juhul sellise suurusega kirjas, mis tagab hea nähtavuse ja loetavuse;
b)
noole värvina kasutatakse energiatõhususe klassile vastavat värvi;
c)
energiatõhususe skaala näidatakse 100 % mustaga ning
d)
suurus peab olema selline, et nool oleks selgelt nähtav ja arusaadav. Energiatõhususe klassile vastav täht peab paiknema noole täisnurkse osa keskel ning noole ümber ja energiatõhususe klassi tähistava tähe ümber peab olema must ääris suurusega 0,5 p.
Erandjuhul, kui visuaalne reklaam, tehniline reklaammaterjal või muu reklaammaterjal või kaugmüügiks kasutatavad trükised on trükitud ühevärviliselt, võib sellises visuaalses reklaamis, tehnilises reklaammaterjalis või muus reklaammaterjalis või kaugmüügiks kasutatavas trükises kasutada ühevärvilist noolt.
Joonis 1
Mitmevärviline/ühevärviline vasak-/paremnool, millele on märgitud energiatõhususe skaala
5.
Telefoni teel toimuva kaugmüügi korral tuleb kliendile eraldi teada anda märgisel olev toote energiatõhususe klass ja energiatõhususe skaala, ning teavitada klienti, et tal on juurdepääs täielikule märgisele ja toote teabelehele kas vaba juurdepääsuga veebisaidi kaudu või trükitud koopia tellimise teel.
6.
Kõigil punktides 1–3 ja 5 nimetatud juhtudel peab tarbijal olema võimalus saada taotluse korral märgis ja toote teabeleht trükitud kujul.
VIII LISA
Teave, mis tuleb esitada, kui kaugmüük toimub interneti kaudu
1.
Tarnijate poolt artikli 3 lõike 1 punkti g kohaselt kättesaadavaks tehtud asjakohane märgis kuvatakse kuvamismehhanismil toote hinna lähedal, kui hind on märgitud, ning muul juhul toote lähedal. Märgis peab olema sellise suurusega, mis tagab selle hea nähtavuse ja loetavuse ning see peab olema III lisa punktis 4 esitatud mõõtudega proportsionaalne. Märgise võib esitada pesaakna kaudu, mille puhul peab märgisele juurdepääsuks kasutatav kujutis olema kooskõlas käesoleva lisa punktis 3 sätestatud nõuetega. Pesastatult kuvamise korral peab märgis ekraanile ilmuma pärast esimest kujutisel tehtud hiireklõpsu, hiirega üleliikumist või puutetundliku ekraani puhul pärast kujutise esimest suurendamist.
2.   
Kujutis, mille kaudu pääseb pesaaknas märgise juurde, nagu on näidatud joonisel 2, peab vastama järgmistele tingimustele:
a)
kujutis on nool, mis on toote märgisel esitatud energiatõhususe klassiga sama värvi;
b)
toote energiatõhususe klass esitatakse valge tähega kirjatüübis Calibri, paksus kirjas, mis on vähemalt hinnaga sama suures kirjas, kui hind on märgitud, ning muul juhul sellise suurusega kirjas, mis tagab hea nähtavuse ja loetavuse; ning
c)
energiatõhususe skaala näidatakse 100 % mustaga, ning
d)
kujutis on ühes kahest allpool toodud vormingust ja selle suurus peab olema selline, et nool oleks selgelt nähtav ning loetav. Energiatõhususe klassile vastav täht peab paiknema noole täisnurkse osa keskel ning noole ümber ja energiatõhususe klassi tähistava tähe ümber peab olema nähtav ääris, mille värv on 100 % musta.
Joonis 2
Näidis värvilise vasak-/paremnoolega, millele on märgitud energiatõhususe klasside vahemik
3.   
Pesaakna korral tuleb esitada märgise kujutis järgmiselt:
a)
käesoleva lisa punktis 2 osutatud kujutis kuvatakse kuvamismehhanismil toote hinna lähedal, kui hind on märgitud, ning muul juhul toote lähedal;
b)
kujutis viib lingi kaudu märgisele, mis on esitatud III lisas;
c)
märgis ilmub pärast hiireklõpsu, hiirega üleliikumist või puuteekraanil kujutise suurendamist;
d)
märgis kuvatakse hüpikaknas, uuel vahelehel, uuel lehel või aknas kuvataval teises aknas;
e)
märgise suurendamiseks puuteekraanil kasutatakse asjaomaseid puuteekraanil kasutatavaid käsklusi;
f)
märgise kuvamine lõpeb pärast sulgemiskäsklust või muud tavapärast sulgemisvõtet;
g)
graafilise kujutise tekstialternatiivil, mis kuvatakse juhul, kui märgist ei ole võimalik kuvada, on esitatud toote energiatõhususe klass hinnaga sama tähesuurusega kirjas, kui hind on märgitud, ning muul juhul sellise suurusega kirjas, mis tagab hea nähtavuse ja loetavuse;
4.
Tarnijate poolt artikli 3 lõike 1 punkti h kohaselt kättesaadavaks tehtud elektrooniline toote teabeleht kuvatakse kuvamismehhanismil toote hinna lähedal, kui hind on märgitud, ning muul juhul toote lähedal. Suurus peab olema selline, et toote teabeleht oleks selgelt nähtav ja loetav. Toote teabelehe võib esitada pesaakna kaudu või viitega toodete andmebaasile; viimasel juhul tuleb toote teabelehe juurde viival lingil märkida selgelt ja loetavalt „Toote teabeleht“. Kui kasutatakse pesaakent, kuvatakse toote teabeleht pärast esimest lingil tehtud hiireklõpsu, hiirega üleliikumist või pärast lingi esimest suurendamist puutetundlikul ekraanil.
IX LISA
Turujärelevalve eesmärgil tehtav kontroll
Käesoleva lisa kohased kontrollimisel lubatud hälbed kehtivad üksnes siis, kui esitatud näitajaid kontrollib liikmesriigi ametiasutus; tarnija ei tohi neid kasutada lubatud hälvetena, et saavutada tehnilises dokumentatsioonis esitatud väärtused. Märgisel ja tootekirjelduses esitatud väärtused ja klassid ei tohi tarnija seisukohast olla paremad kui tehnilises dokumentatsioonis esitatud andmed.
Kui mudel on projekteeritud kindlaks tegema, et temaga tehakse katseid (nt katsetingimuste või -tsükli äratundmise kaudu), ja sellele reageerima katseaegse toimimise automaatse muutmisega, et saavutada paremad tulemused mõne käesolevas määruses nimetatud näitaja või tehnilises dokumentatsioonis või mõnes esitatud dokumendis kirjeldatud näitaja osas, ei loeta mudelit ega ühtki võrdväärset mudelit nõuetele vastavaks.
Kui liikmesriigi ametiasutused kontrollivad toote mudeli vastavust käesoleva määruse nõuetele, järgivad nad järgmist menetlust.
1)
Liikmesriigi ametiasutused kontrollivad mudeli ühte eksemplari.
2)
Mudel loetakse kohaldatavatele nõuetele vastavaks järgmisel juhul:
a)
määruse (EL) 2017/1369 artikli 3 lõike 3 kohaselt tehnilises dokumentatsioonis esitatud väärtused (esitatud väärtused) ja vajaduse korral nende väärtuste arvutamiseks kasutatud väärtused ei ole tootja seisukohast soodsamad kui vastavad väärtused, mis on esitatud katsearuannetes, ning
b)
märgisel ja tootekirjelduses märgitud väärtused ei ole tarnija seisukohast soodsamad kui esitatud väärtused ning märgitud energiatõhususe klass ei ole tarnija seisukohast soodsam kui esitatud väärtuste alusel määratud klass, ning
c)
kui liikmesriikide ametiasutused katsetavad mudeli ühte seadet, siis jäävad määratud väärtused (asjakohaste näitajate katsetamise käigus mõõdetud väärtused ja nende mõõtmistulemuste alusel arvutatud väärtused) tabelis 12 esitatud vastavate kontrollimisel lubatud hälvete piiresse.
3)
Kui punkti 2 alapunktides a ja b osutatud tulemusi ei saavutata, loetakse asjaomane mudel ja kõik võrdväärsed mudelid käesoleva määruse nõuetele mittevastavaks.
4)
Kui punkti 2 alapunktis c osutatud tulemust ei saavutata, valivad liikmesriikide ametiasutused katsetamiseks veel kolm sama mudeli eksemplari. Teise võimalusena võib valida kolm täiendavat seadet ühe või mitme võrdväärse mudeli hulgast.
5)
Mudel loetakse kohaldatavatele nõuetele vastavaks, kui nende kolme seadme puhul vastab määratud väärtuste aritmeetiline keskmine tabelis 12 esitatud vastavatele kontrollimisel lubatud hälvetele.
6)
Kui punktis 5 osutatud tulemust ei saavutata, loetakse asjaomane mudel ja kõik võrdväärsed mudelid käesoleva määruse nõuetele mittevastavaks.
7)
Kui punktide 3 ja 6 kohaselt on tehtud otsus selle kohta, et mudel ei vasta nõuetele, esitavad liikmesriigi ametiasutused teiste liikmesriikide ametiasutustele ning komisjonile viivitamata kogu asjakohase teabe.
Liikmesriigi ametiasutused järgivad IV lisas esitatud mõõtmis- ja arvutusmeetodeid.
Liikmesriikide ametiasutused kasutavad käesolevas lisas osutatud nõuetega seoses üksnes tabeli 12 kohaseid kontrollimisel lubatud hälbeid ja punktides 1–7 kirjeldatud menetlust. Tabelis 12 esitatud näitajate puhul ei kasutata muid lubatud hälbeid, nt harmoneeritud standarditega või muude mõõtmismeetoditega ettenähtud lubatud hälbeid.
Tabel 12
Mõõdetud näitajate kontrollimisel lubatud hälbed
Näitajad
Kontrollimisel lubatud hälbed
Netomaht ja kambrite netomaht, kui see on asjakohane
Määratud väärtus (1) ei tohi olla esitatud väärtusest väiksem rohkem kui 3 % või 1 liiter, olenevalt sellest, kumb väärtus on suurem.
Kogumaht ja kambrite kogumaht, kui see on asjakohane
Määratud väärtus (1) ei tohi olla esitatud väärtusest väiksem rohkem kui 3 % või 1 liiter, olenevalt sellest, kumb väärtus on suurem.
TDA ja kambri TDA, kui see on asjakohane
Määratud väärtus (1) ei tohi olla esitatud väärtusest väiksem rohkem kui 3 %.
Edaily
Määratud väärtus (1) ei tohi olla esitatud väärtusest suurem rohkem kui 10 %.
AE
Määratud väärtus (1) ei tohi olla esitatud väärtusest suurem rohkem kui 10 %.
(1)  Punkti 4 kohaselt katsetatud kolme täiendava eksemplari puhul on määratud väärtus nende kolme täiendava eksemplari määratud väärtuste aritmeetiline keskmine.

Summary:
Ökodisain ja energiamärgistus – otsese müügifunktsiooniga jahutus-külmutusseadmed
Ökodisain ja energiamärgistus – otsese müügifunktsiooniga jahutus-külmutusseadmed
 
KOKKUVÕTE:
määrus (EL) 2019/2024, millega kehtestatakse otsese müügifunktsiooniga jahutus-külmutusseadmete ökodisaini nõuded
delegeeritud määrus (EL) 2019/2018 otsese müügifunktsiooniga jahutus-külmutusseadmete energiamärgistusega kohta
MIS ON MÄÄRUSTE EESMÄRK?
Määrusega (EL) 2019/2024 kehtestatakse ökodisaininõuded* otsese müügifunktsiooniga jahutus-külmutusseadmete*, sealhulgas muude toodete kui toiduainete jahutamiseks müüdavate seadmete turule laskmise või kasutusele võtmise kohta. Delegeeritud määrusega (EL) 2019/2018 kehtestatakse märgistusnõuded ja nõuded täiendava tooteteabe esitamiseks selliste jahutus-külmutusseadmete kohta.
PÕHIPUNKTID
Määrustega hõlmatud seadmed (otsese müügifunktsiooniga jahutus-külmutusseadmed) on poekülmikud (külmikud ja sügavkülmikud), külmmüügiautomaadid, joogijahutid, jäätisekülmikud ja jäätise annustamise külmletid.
Määrused ei hõlma järgmisi seadmeid:seadmed, mis ei tööta elektri toitel; seadmed, milles ei kasutata jahutamiseks auru kokkusurumist; eraldi paiknevad osad, näiteks kondensatsiooniseade või kompressor; toidutöötlemisseadmed; seadmed ravimite või teaduslike proovide säilitamiseks; toiduks kasutatavate elusloomade, näiteks eluskalade ja -karpide müügiks kasutatavad seadmed; külmtöölauad (st seade, mis võimaldab hõlpsalt kätte saada toiduaineid, näiteks pitsakatteid või salatikomponente); horisontaalsed käsimüügiletid, mis töötavad jahutustemperatuuril; seadmed, milles ei ole sisseehitatud jahutusseadet ning mis kasutavad õhujahutist saabuvat jahutatud õhku; külmutustemperatuuril töötavad müügiautomaadid;  jäähelvestega kalaletid; tööstuslikud külmsäilitusseadmed, kiirjahutuskapid, kondensatsiooniseadmed ja protsessijahutid; veinikülmikud ja minibaarid.Komisjoni määruseII lisas sätestatakse ökodisaini nõuete kohaldamise kuupäevad (algselt 1. märts 2021, lisanõuded kehtestatakse alates 1. septembrist 2023). Need hõlmavad järgmist:energiatõhusust,ressursitõhusust,teavet paigaldajatele ja lõppkasutajatele; määruses sätestatakse vastavushindamismenetlus ning III lisas mõõtmismeetodid ja arvutused mida tuleb järgida.Riiklikud ametiasutused peavad kohaldama IV lisas sätestatud turujärelevalve eesmärgil tehtavaid kontrollimenetlusi.
Tootjad, importijad või nende volitatud esindajad ei tohi turule lasta tooteid, mis suudavad teha kindlaks, et nendega tehakse katseid, ja sellele reageerida katseaegse toimimise muutmisega, et saavutada paremad tulemused mistahes näitaja osas.
V lisas sätestatakse jahutus-külmutusseadmete soovituslikud võrdlusandmed, mis põhinevad turul leiduvate parimate toodete ja tehniliste lahenduste energiatõhususindeksil otsese müügifunktsiooniga jahutus-külmutusseadmete jaoks.
Nelja aasta möödudes määruse jõustumisest peab komisjon selle läbi vaatama ja hindama mitmeid tahke, võttes arvesse tehnika arengut.
Selle määrusega kehtestatakse otsese müügifunktsiooniga jahutus-külmutusseadmetele esmakordselt ökodisaini nõuded.
Delegeeritud määrusega täiendatakse määrust (EL) 2017/1369 energiamärgistuse kohta ja sätestatakse tarnijate, edasimüüjate ja veebimajutusplatvormide eeskirjad.Tarnijad tagavad, et:igal otsese müügifunktsiooniga jahutus-külmutusseadmel on trükitud märgis III lisas sätestatud vormingus;V lisas sätestatud toote teabelehe näitajad ja VI lisas sätestatud tehnilise dokumentatsiooni andmed sisestatakse toodete andmebaasi;iga jahutus-külmutusseadme mudeli visuaalsele reklaamile lisatakse märgisel olev energiatõhususklass ja energiatõhususklasside vahemik kooskõlas VII ja VIII lisaga;iga jahutus-külmutusseadme mudeli tehnilises reklaammaterjalis (sh internetis), milles kirjeldatakse seadme erinäitajaid, on kirjas vastava mudeli energiatõhususklass ja energiatõhususklasside vahemik kooskõlas VII lisaga;kõigi otsese müügifunktsiooniga jahutus-külmutusseadme mudelite edasimüüjatele tehakse elektrooniliselt kättesaadavaks III lisa kohase vormi ja sisuga märgis ning V lisa kohane toote teabeleht; Edasimüüjad tagavad, et:igal otsese müügifunktsiooniga jahutus-külmutusseadmel on müügikohas, sh messidel, selgesti nähtav märgis, mille on lisanud tarnija kooskõlas III lisaga;kaugmüügi puhul esitatakse märgis ja toote teabeleht kooskõlas VII ja VIII lisaga;;iga jahutus-külmutusseadme mudeli visuaalsele reklaamile (sh internetis) lisatakse märgisel olev energiatõhususklass ja energiatõhususklasside vahemik kooskõlas VII lisaga;;iga jahutus-külmutusseadme mudeli tehnilises reklaammaterjalis (sh internetis), milles kirjeldatakse seadme erinäitajaid, on kirjas vastava mudeli energiatõhususklass ja energiatõhususklasside vahemik kooskõlas VII ja VIII lisaga. Veebimajutusplatvormid tagavad, et:veebisaidi kaudu otse müüdavatel otsese müügifunktsiooniga jahutus-külmutusseadmetel on toote edasimüüja esitatud selgelt nähtav elektrooniline märgis ja elektroonilise toote teabeleht kooskõlas VIII lisaga.Riiklikud ametiasutused kohaldavad IX lisas sätestatud turujärelevalve eesmärgil tehtavaid kontrollimenetlusi.
Energiatõhususklass määratakse kindlaks II lisas sätestatud indeksi alusel.
Nelja aasta möödudes määruse jõustumisest peab komisjon selle läbi vaatama, võttes arvesse tehnika arengut.
MIS AJAST MÄÄRUSI KOHALDATAKSE?
Mõlemaid määruseid kohaldatakse alates 1. märtsist 2021.
TAUST
Direktiiviga 2009/125/EÜ kehtestatakse raamistik energiamõjuga toodete ökodisaini nõuete sätestamiseks. Komisjoni peab kehtestama need nõuded toodetele, mille müügi- ja kaubandusmaht ELis on märkimisväärne ning millel on märkimisväärne keskkonnamõju. Määrusega (EL) 2017/1369 kehtestatakse raamistik energiamõjuga toodetele energiamärgistuse nõuete sätestamiseks, et võimaldada klientidel seeläbi valida energiatõhusamaid tooteid, et vähendada oma energiatarbimist. Lisateave:Otsese müügifunktsiooniga külmikud (Euroopa Komisjoni veebisait)Energiamärgis ja ökodisain (Euroopa Komisjoni veebisait).
PÕHIMÕISTED
Ökodisain – poliitika, mille eesmärk on parema disaini kaudu parandada toodete kogu olelusringi keskkonnatoimet, eelkõige nende energiatõhusust.
Jahutus-külmutusseade – ühe või mitme kambriga isoleeritud kapp, mida hoitakse teataval temperatuuril ja mille jahutamine või külmutamine toimub loomuliku või sundkonvektsiooni teel.
PÕHIDOKUMENDID
Komisjoni 1. oktoobri 2019. aasta määrus (EL) 2019/2024, millega kehtestatakse otsese müügifunktsiooniga jahutus-külmutusseadmete ökodisaini nõuded vastavalt Euroopa Parlamendi ja nõukogu direktiivile 2009/125/EÜ (ELT L 315, 5.12.2019, lk 313–334)
Komisjoni 11. märtsi 2019. aasta delegeeritud määrus (EL) 2019/2018, millega täiendatakse Euroopa Parlamendi ja nõukogu määrust (EL) 2017/1369 seoses otsese müügifunktsiooniga jahutus-külmutusseadmete energiamärgistusega (ELT L 315, 5.12.2019, lk 155–186)
SEONDUVAD DOKUMENDID
Euroopa Parlamendi ja nõukogu 4. juuli 2017. aasta määrus (EL) 2017/1369, millega kehtestatakse energiamärgistuse raamistik ning tunnistatakse kehtetuks direktiiv 2010/30/EL (ELT L 198, 28.7.2017, lk 1–23)
Euroopa Parlamendi ja nõukogu 16. aprilli 2014. aasta määrus (EL) nr 517/2014, fluoritud kasvuhoonegaaside kohta ja määruse (EÜ) nr 842/2006 kehtetuks tunnistamise kohta (EMPs kohaldatav tekst) (ELT L 150, 20.5.2014, lk 195–230)
Euroopa Parlamendi ja nõukogu 4. juuli 2012. aasta direktiiv 2012/19/EL elektri- ja elektroonikaseadmetest tekkinud jäätmete (elektroonikaromude) kohta (ELT L 197, 24.7.2012, lk 38–71)
Direktiivi 2012/19/EL hilisemad muudatused on algdokumenti lisatud. Käesoleval konsolideeritud versioonil on üksnes dokumenteeriv väärtus.
Euroopa Parlamendi ja nõukogu 21. oktoobri 2009. aasta direktiiv 2009/125/EÜ, mis käsitleb raamistiku kehtestamist energiamõjuga toodete ökodisaini nõuete sätestamiseks (ELT L 285, 31.10.2009, lk 10–35)
Vt konsolideeritud versiooni.
Viimati muudetud: 29.01.2020